- Undskyld - det er den rette reaktion på tåbelige handlinger. Derfor dette opslag.

Sådan lyder indledningen på et Facebook-opslag fra Karsten Hønge, SF's anden-kandidat til europaparlamentsvalget, her til aften.

Karsten Hønge har været godt og grundigt i vælten efter søndagens valg til Europa-Parlamentet.

Ikke så meget fordi han med omkring 20.000 personlige stemmer kunne træde ind i parlamentet ved siden af partiets spidskandidat, Margrete Auken, men fordi han takkede nej til den plads, han var blevet valgt ind til ved søndagens valg.

I stedet for selv at tage hvervet på sig, gav han nemlig staffeten videre til den tredje kandidat på partiets liste, den 21-årige Kira Marie Peter-Hansen, der fik 15.756 personlige stemmer.

Karsten Hønge stillede nemlig ikke bare op til Europa-Parlamentet. Han er også kandidat til folketingsvalget.

Han har tidligere udtalt, at han ville træde ind i parlamentet og opgive Folketinget, hvis han blev valgt ind til at skulle flytte til Bruxelles.

Men det blev altså ikke virkeligheden, og Karsten Hønge holder fast i beslutningen om at sige nej tak til pladsen i Europa-Parlamentet og i stedet fokusere på folketingsvalget den 5. juni.

Vrede vælgere